5 แกนนำพันธมิตรพ้นคุก! หลังราชกิจจาฯ อภัยโทษ ปล่อยตัวพรุ่งนี้ ฟาก “สนธิ” ได้แค่ลดโทษ
5 แกนนำพันธมิตรพ้นคุก! หลังราชกิจจาฯ อภัยโทษปล่อยตัวพรุ่งนี้ ฟาก “สนธิ” ได้แค่ลดโทษ
5 แกนนำพันธมิตรพ้นคุก! หลังราชกิจจาฯ อภัยโทษปล่อยตัวพรุ่งนี้ ฟาก “สนธิ” ได้แค่ลดโทษ
3 พ.ค. 2562

ผู้สื่อข่าวรายงานว่า ในวันนี้ (3 พ.ค.) ภายหลังเว็บไซต์ราชกิจจานุเบกษาเผยแพร่ พระราชกฤษฎีกาพระราชทานอภัยโทษ พ.ศ. 2562 นายปานเทพ พัวพงษ์พันธ์ โฆษกพันธมิตรประชาชนเพื่อประชาธิปไตย (พธม.) โพสต์เฟซบุ๊กส่วนตัว ระบุข้อความว่า “ขอพระองค์ทรงพระเจริญยิ่งยืนนาน แกนนำพันธมิตรประชาชนเพื่อประชาธิปไตย ที่ต้องโทษจำคุกไม่เกิน 1 ปี ได้รับพระราชทานอภัยโทษตามเกณฑ์ ที่ปรากฏในพระราชกฤษฎีกา พระราชทานอภัยโทษ พ.ศ. 2562 โดยอาศัยมาตรา 6 มีผลบังคับใช้วันที่ 4 พ.ค. เป็นต้นไป ขอแสดงความยินดีด้วย”
ขณะที่ นายปานเทพ ระบุว่า ผลของพ.ร.ฎ.พระราชทานอภัยโทษ พ.ศ. 2562 ครั้งนี้ นายสนธิ ลิ้มทองกุล ซึ่งถูกพิพากษาจำคุก 2 คดีนั้น ยังไม่ได้รับการปล่อยตัว แต่ได้รับการลดโทษตามเกณฑ์ โดยพิพากษายืนตามศาลอุทธรณ์ ให้ลงโทษจำคุกจำเลยทั้งหกเป็นเวลา 8 เดือน โดยไม่รอลงอาญา อย่างไรก็ตาม นายสนธิ ยังมีคดีที่ถูกศาลฎีกาสั่งจำคุก 20 ปี กรณีทำเอกสารรายงานการประชุมเท็จ ค้ำประกันกู้เงินธนาคารกรุงไทยกว่า 1,000 ล้านบาท
อนึ่ง 5 แกนนำพันธมิตรประกอบด้วย พล.ต.จำลอง ศรีเมือง, พิภพ ธงไชย, สมเกียรติ พงษ์ไพบูลย์, สมศักดิ์ โกศัยสุข และสุริยะใส กตะศิลา